SHBA publikon filmimet; anija ushtarake iraniane largon një minë të paplasur
Pasi Sekretari i Shtetit Pompeo akuzoi Iranin për sulmet ndaj anijeve çisternë, në një video të marinës shfaqet një anije ushtarake iraniane duke hequr nga skena një nga minat e paplasura
Presidenti amerikan Donald Trump fajësoi sot Iranin për sulmet ndaj dy cisternave të naftës në hyrje të Gjirit Persik, megjithë mohimet e Teheranit. Presidenti Trump i tha kanalit Fox News, se "Irani e ka bërë" dhe shtoi se përpjekjet e Iranit për mbylljen e ngushticës së Hormuzit nuk do të dalin me sukses. Presidenti Trump i diskutoi sulmet edhe gjatë një bisede telefonike sot me kryeministrin japonez Shinzo Abe, i cili sapo pati vizituar Teheranin, në një përpjekje për të ulur tensionet. Pak orë më parë, marina e Shteteve të Bashkuara publikoi një video ku tregohet një anije patrullimi iraniane duke hequr një minë detare të paplasur nga trupi i një prej anijeve çisternë që u sulmuan të enjten. I pari që akuzoi Iranin për sulmet ishte Sekretari amerikan i Shtetit Mike Pompeo. Njëra prej anijeve çisternë është në pronësi të një kompanie norvegjeze, ndërsa tjetra i përket një kompanie japoneze. Mina ishte kapur pas trupit të anijes japoneze, jo larg minës tjetër që kishte shpërthyer. Ndërkohë, anija norvegjeze po digjej nga flakët. Sekretari amerikan i Shtetit Mike Pompeo ka fajësuar Iranin për sulmet e djeshme. , deklaroi Sekretari Pompeo. Sulmet u zhvilluan ndërsa Kryeministri japonez Shinzo Abe ndodhej në Teheran për t’u takuar me Udhëheqësin Suprem Ayatollah Ali Khameini me qëllim uljen e tensioneve mes Uashingtonit dhe Teheranit. , tha Yoshihide Suga, shefi i kabinetit japonez. Më herët, Sekretari i Përgjithshëm i OKB-së po fliste gjatë një takimi të Këshillit të Sigurimit me Lidhjen Arabe, ku dënoi çdo sulm ndaj anijeve civile. , tha zoti Guterres. Muajin e kaluar, Shtetet e Bashkuara akuzuan Iranin se përdori minat për të sulmuar katër anije çisternë pranë bregdetit të Emirateve të Bashkuara Arabe, një akuzë që Irani e ka mohuar.